Eagle Eye 2:30 P.M. – บล.เออีซี
MARKET  MONITOR สรุปภาพตลาดในช่วงเช้า:  ดัชนี SET เช้าน …
4 ก.ค. 2561

MARKET  MONITOR
สรุปภาพตลาดในช่วงเช้า:  ดัชนี SET เช้านี้ขึ้นสลับย่อ แต่สามารถกลับมาปิดบวกได้ โดยปิดภาคเช้าที่ระดับดัชนี 1,628.03 จุด ปรับตัวบวก 1.41 จุด  ด้วยมูลค่าซื้อขายราว 2.87 หมื่นล้านบาท ทั้งนี้ ตลาดแกว่งแดนบวกด้วยแรงซื้อหนุนจากกลุ่มพาณิชย์ (COMM) และ กลุ่มพลังงาน (ENERG)
มุมมองตลาดช่วงบ่าย:  กราฟรายวัน ดัชนียังคงยืนเหนือ EMA 5Day หลังย่อทดสอบเช้านี้ ประกอบกับภาพโมเมนตัมยังอยู่ในสัญญาณการฟื้นตัวช่วงสั้น ทั้งจาก RSI แกว่งขึ้นจาก Oversold Zone และ MACD พลิกยืนเหนือ Signal Line ปัจจัยโมเมนตัมยังเป็นบวก
ฉะนั้น มุมมองบ่ายนี้ คาด SET รีบาวด์ต่อได้ คาดหวัง 1,640 จุด และใช้เส้น EMA 5Day เป็นแนวรับ  และใช้การปิดต่ำกว่าเส้น EMA 5Day เป็นจุดล็อกกำไรของการเก็งกำไรระยะสั้นรอบนี้
กลยุทธ์ในช่วงบ่าย:  นักเก็งกำไรระยะสั้น รอขายแนวต้าน ส่วนนักลงทุนเน้นถือเงินสดต่อ Wait and See
Point of View
ทิ้ง Gap ไว้รอปิด! เลือก ADVANC จากกราฟ 240 นาที ราคาพลิกกลับยืนเหนือ EMA50 ได้ ซึ่งจากข้อมูลในอดีตมักเป็นแนวต้านที่มีนัยสำคัญ การเบรกขึ้นมาได้จึงค่อนข้างสะท้อนภาพบวกต่อการเคลื่อนไหว ซึ่งสอดคล้องกับเครื่องมือโมเมนตัมที่ปรับตัวบวก ทั้ง RSI ที่แกว่งชี้ขึ้น Neutral Zone และ MACD ยืนเหนือกว่าทั้งค่าศูนย์ และ Signal Line ฉะนั้นคาดหวัง ADVANC รีบาวด์ต่อ มองแนวต้าน 196.50 และ 203 บาท